CELEX: 22016D1797
Language: mt
Date: 2016-09-15 00:00:00
Title: Deċiżjoni Nru 1/2016 tal-Kumitat Konġunt ta' Implimentazzjoni mwaqqaf permezz tal-Ftehim ta' Sħubija Volontarja bejn l-Unjoni Ewropea, minn naħa waħda, u r-Repubblika tal-Indoneżja, min-naħa l-oħra tal-15 ta' Settembru 2016 dwar id-data tal-bidu tal-iskema tal-liċenzji għall-Infurzar tal-Liġi, Tmexxija u Kummerċ fis-Settur Forestali (FLEGT) [2016/1797]

11.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 274/62
            
         Deċiżjoni Nru 1/2016 tal-Kumitat Konġunt ta' Implimentazzjoni mwaqqaf permezz tal-Ftehim ta' Sħubija Volontarja bejn l-Unjoni Ewropea, minn naħa waħda, u r-Repubblika tal-Indoneżja, min-naħa l-oħra
   tal-15 ta' Settembru 2016
   dwar id-data tal-bidu tal-iskema tal-liċenzji għall-Infurzar tal-Liġi, Tmexxija u Kummerċ fis-Settur Forestali (FLEGT) [2016/1797]
   IL-KUMITAT KONĠUNT TA' IMPLIMENTAZZJONI,
   Wara li kkunsidra l-Ftehim ta' Sħubija Volontarja bejn l-Unjoni Ewropea u r-Repubblika tal-Indoneżja (minn hawn 'il quddiem imsejjaħ “il-Ftehim”), li, wara r-ratifika min-naħa tal-Partijiet, daħal fis-seħħ fl-1 ta' Mejju 2014,
   Billi:
   
               (1)
            
            
               Il-Ftehim jipprovdi fl-Artikolu 14, il-paragrafu 5(e) li l-Kumitat Konġunt ta' Implimentazzjoni għandu jaqbel dwar id-data li minnha se tibda titħaddem l-iskema tal-liċenzjar FLEGT wara evalwazzjoni tal-funzjonament tas-sistema Indoneżjana ta' Assigurazzjoni tal-Legalità tal-Injam (TLAS) abbażi tal-kriterji stabbiliti fl-Anness VIII.
            
         
               (2)
            
            
               Valutazzjoni indipendenti konġunta tat-TLAS Indoneżjana kkonkludiet li it-TLAS Indoneżjana hija sistema robusta u li s-sistema tissodisfa l-kriterji għall-evalwazzjoni tal-operabbiltà tagħha stabbiliti fl-Anness VIII ta' dan il-Ftehim.
            
         
               (3)
            
            
               Iż-żewġ Partijiet temmew il-proċeduri interni rispettivi tagħhom u nnotifikaw lil xulxin permezz tal-JIC dwar li huma lesti li jibdew is-sistema tal-Liċenzjar FLEGT.
            
         
               (4)
            
            
               Il-JIC se jkompli jissorvelja l-implimentazzjoni tal-Ftehim u l-Partijiet identifikaw l-azzjonijiet konġunti li jridu jiġu prijoritizzati matul l-2017 sabiex tiġi żgurata l-implimentazzjoni effettiva ta' dan il-Ftehim.
            
         IDDEĊIEDA KIF ĠEJ:
   Artikolu 1
   L-iskema tal-liċenzjar FLEGT għandha tibda fil-15 ta' Novembru 2016.
   Artikolu 2
   Din id-Deċiżjoni għandha titfassal f'żewġ kopji bil-Bulgaru, biċ-Ċek, bid-Daniż, bin-Netherlandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u bl-Indoneżjan, u kull wieħed minn dawn it-testi huwa awtentiku. F'każ ta' diverġenza fl-interpretazzjoni, għandu jipprevali t-test bl-Ingliż.
   Artikolu 3
   Din id-Deċiżjoni għandha tidħol fis-seħħ fil-15 ta' Novembru 2016.
   
      Magħmul f'Yogyakarta, l-Indoneżja, il-15 ta' Settembru 2016.
      
         
            Għar-Repubblika tal-Indoneżja
         
         IB Putera PARTHAMA, PhD.
         
            Id-Direttur Ġenerali għall-Immaniġġjar Sostenibbli tal-Foresti, il-Ministeru tal-Ambjent u l-Foresterija, l-Indoneżja
         
      
      
         
            Għall-Unjoni Ewropea
         
         Charles-Michel GEURTS
         
            Deputat Kap tal-Missjoni,
         
         
            Id-Delegazzjoni tal-UE għall-Indoneżja u l-Brunej